
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26 mai 2010               

Pl.x 241/2010                     


                                                                 AVIZ
asupra propunerii legislative privind stabilirea cadrului general de acordare a ajutoarelor de stat prevăzute de Regulamentul Comisiei Europene (CE) nr.1857/2006 de aplicare a art.87 şi 88 din Tratatul ajutoarelor de stat pentru întreprinderile mici şi mijlocii din domeniul producţiei de produse agricole şi de modificare a Regulamentului (CE) nr.70/2001
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind stabilirea cadrului general de acordare a ajutoarelor de stat prevăzute de Regulamentul Comisiei Europene (CE) nr.1857/2006 de aplicare a art.87 şi 88 din Tratatul ajutoarelor de stat pentru întreprinderile mici şi mijlocii din domeniul producţiei de produse agricole şi de modificare a Regulamentului (CE) nr.70/2001, trimisă cu adresa nr. Pl. x 241 din 3 mai  2010 şi înregistrată cu nr.31/390 din 5 mai 2010.
Conform dispoziţiilor art.75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 26 mai 2010.
Propunerea legislativă are ca obiect reglementarea cadrului juridic pentru acordarea ajutoarelor de stat în agricultură, potrivit Regulamentului Comisiei Europene(CE) nr. 1875/2006 privind aplicarea art. 87 şi 88 din Tratatul ajutoarelor de stat pentru întreprinderile mici şi mijlocii care îşi desfaşoară activitatea în domeniul producţiei de produse agricole şi de modificare a Regulamentului (CE) nr. 70/2001, în scopul stimulării competitivităţii agricultorilor, al asigurării securităţii alimentare a populaţiei şi al protejării mediului.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1390 din 24 noiembrie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât soluţiile legislative iniţiate sunt deja reglementate prin Ordonanţa Guvernului nr.14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010. În aceste condiţii iniţiativa legislativă rămâne fără obiect 
În raport cu obiectul şi conţinutul reglementării, propunerea legislativă face parte din categoria legilor ordinare. 

